als_Latn dik_Latn sag_Latn
STAMBOLL (AA) - Kryeministri i Turqisë Ahmet Davutoglu gjatë një paraqitje në TV Channel 24 foli për çështjet aktuale politike dhe me këtë rast deklaroi se masat e sigurisë të plani amerikan për të luftuar Shtetin Islamik i Irakut dhe Levant (ISIL) është i domosdoshëm, por nuk është i mjaftueshëm për të ruajtur rendin dhe stabilitetin politik, raporton Anadolu Agency (AA).
Pyetjes për planin e ri të luftës kundër ISIL-it, të cilën e shpalli presidentin Barak Obama, Davutoglu iu përgjigj: "jemi duke përjetuar një kohë shumë dinamike ku edhe historia me shpejtësi rrjedh”, duke shtuar se Turqia gjatë katër viteve të fundit është përpjekur për të angazhuar bashkësinë ndërkombëtare në lidhje me çështjen e krizës siriane dhe se ka shqetësime të caktuara që drejtësia e vonuar mund të sjellë probleme edhe më të mëdha.
"Struktura politike e rajonit është shumë e ndjeshme. Nëse diku dridhet, kjo është një valë sizmike që përcillet edhe tek vendet fqinje. Nëse dikush dëshiron të kontrolloj, dhe duket se dëshiron, atëherë është e nevojshme që urgjentisht të zgjidhet kriza në Siri. Siri është pika kyçe për të zgjidhur problemin në rajon. Ndoshta jo nga aspekti i resurseve të burimeve natyrore, por strategjikisht i sigurt po, sepse rreth saj janë Iraku, Libani, Siria, Izraeli, Turqia dhe Jordania. Mos zgjidhja e çështjes së Sirisë, në të gjitha këto vende do të sjellë probleme”- tha Davutoglu.
- Armë amerikane kanë rënë në duar të ISIL-it
Duke rikujtuar se Turqia dhe më parë, paralajmëroi bashkësinë ndërkombëtare për politikën e keqe të ish- kryeministrit të Irakut Nuri al-Maliki, që për shkak të kësaj ishte edhe objekt i kritikave të ashpra, Davutoglu tha se në fund u konkludua që si pasojë e kësaj politike ushtria irakiane filloi të ikte nga pozicionet e saj dhe kështu të gjithë armatimin ta lë në duart e ISIL-it .
"I gjithë armatimi i sofistikuar që Shtetet e Bashkuara e kishin lënë më parë në Irak tani është në duart e ISIL-it. Këtu është e qartë se bëhet fjalë për reagim të vonuar. Për fat të keq, sot ne jemi në këtë situatë," tha Davutoglu.
Duke theksuar se radikalizimi paraqet problem të madh sot, Davutoglu tha se Turqia nuk dëshiron asnjë lloj terrorizmi apo radikalizim në kufirin e saj, dhe shtoi se ky problem duhet të zgjidhet nga rrënjët, dhe jo vetëm sipërfaqësisht.
"Historia vazhdon në një mënyrë apo në një tjetër. Në fund vjen aty ku jeni tani, por me mijëra, dhjetëra mijëra njerëz të humbur dhe me destabilizim politik," tha Davutoglu, duke shtuar se bota diplomatike nuk gëzohet që ju jeni të drejtë, dhe bashkëbiseduesi jo, por se gjërat kanë marrë rrugë shumë të qarta.
Duke kujtuar se Turqia për nëntë muaj është përpjekur me anë të bisedimeve që ta bind Bashar al-Assad-in që mos ta çonte vendin në kaos dhe se Shtetet e Bashkuara në atë kohë kërkuan nga Ankaraja që të ndërpresin bisedimet, Davutoglu tha se Turqia erdhi në përfundim se zgjidhja e vetme e krizës siriane është e mundur vetëm me rënien e regjimit të atjeshëm dhe se Shtetet e Bashkuara dhe të tjerët përsëri u kthyen nga fillimi.
"E njëjta situatë ishte edhe rreth armëve kimike në Siri. Turqia gjithmonë në kohën e duhur merrte vendim të drejtë," tha Kryeministri turk.
Davutoglu me këtë rast theksoi se e njëjta valë e krizës ka përfshirë Irakun, Sirinë dhe Libanin, dhe se duhet zgjidhje e njëkohsishme sepse ndërhyrja në një vend mund të shkaktoj valë të forta të problemeve në vendet tjera.
- Sprovë e rëndë për qeverinë e Irakut
Duke vënë në dukje se në Irak u themelua qeveria e re, Davutoglu tha se Turqia e përshëndeti këtë, por që tani vijojnë sprovat e vështira për këtë qeveri. Ai tha se qeveria, nëse dëshiron ta nxjerr vendin nga kriza duhet të jetë gjithëpërfshirëse dhe të jetë e pranishme në të gjitha pjesët e vendit.
Duke theksuar se problemi në rajon duhet në mënyrë të detajuar të zgjidhet në rrënjë, Davutoglu tha se kjo është një çështje shumë e ndërlikuar, për ndryshe do të jetë e mundur zgjidhja e çështjes së ISIL-it, por më pas do të hyjë në lojë një e re "IKIL" ose "ESHIL. "
"Zgjidhje e përhershme e këtij problemi është i natyrës politike. Në këtë kontekst është e vërtet ajo që thotë Obama se kjo luftë nuk mund të jetë e suksesshme nëse sunitët nuk janë fitues," tha Davutoglu, duke shtuar se është e qartë se në Irak dhe Siri, nuk ka ushtri kombëtare dhe se zgjidhja e problemit duhet të përfshijë sferën e unifikimit politik në këto rajone.
Duke porositur se edhe në të ardhmen do të paraqes me korrektësi qëndrimin politik turk, ashtu si në rastin e Irakut dhe Sirisë, Davutoglu tha se në rajon edhe një herë të mbisundojë stabiliteti dhe prosperiteti, ashtu siç ishte rasti në disa qytetërime të atjeshme.
Duke komentuar mosnënshkrimin nga ana e Turqisë të rezolutës amerikane për vendet Arabe, Davutoglu tha se është e qartë se çfarë dëshiron Amerika, gjithashtu është shumë e qartë pse Turqia nuk e ka nënshkruar planin amerikan.
I pyetur nëse Turqia është bërë përsëri një aktor "kyç", Davutoglu tha se, "me siguri", dhe shtoi se në Irak janë të gjithë të vetëdijshëm se Turqia është ai që ka kontribuar më së shumti në krijimin e qeverisë së re dhe është i gatshëm të vazhdojë të japë mbështetje pozitive për zgjidhjen e krizës.
"Qëndrimi ynë dhe njohurit rreth asaj sa çka është e domosdoshme të bëhet në rajon kanë qenë gjithmonë të qarta. Sigurisht, negociatat dhe konsultimet vazhdojnë, por kurrë nuk është lëkundur vendosmëria dhe qëndrimi ynë. Ato qëndrime janë edhe sot, si para një viti janë të qarta. Nëse nuk bëjmë përpjekje të përbashkët sot, që populli i Irakut dhe Sirisë të jenë fitues, ajo nesër do të shkaktoj fatkeqësi më të mëdha. Ashtu siç sot e kemi një katastrofë të madhe, sepse ne nuk reaguam më parë. Prandaj të gjithë aktorët duhet të lënë mënjanë konfliktet e tyre personale, dhe të punojnë së bashku për të zhvilluar politika kundër kërcënimeve dhe elementet që kërcënojnë stabilitetin në rajon", përfundoi Davutoglu.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn